da da da da da da sv da da da da da en da nb sv da da da nb da da da en en
Det går op – og det gik ned To kampe med 0 på pointskontoen - Svanholm Cricketklub
Tirsdag d. 28. juni 2022 kl. 08:13 af Henrik Pfaff
Sorrig og glæde følges ad skrev den gamle salmedigter Kingo. I vores tilfælde var der dog en uge imellem. Efter sidste weekends optur i Esbjerg med gevinsten i T 20 og adgangen til ECL i 2023 var det en weekend i minus -tegnet. Både 1. og 2. holdet tabte.
Førsteholdet spillede den sidste kamp i den indledende 50 overs turnering mod KB. Det skete på Ishøjs bane, hvor pitchen tidligere har været frygtet. Det er der ingen grund til længere. Den er blevet lavet og enkelte bolde holder måske lavt, men nu er den pålidelig.
KB vandt lodtrækningen og sendte os til gærdet.
Bortset fra Musa Mahmoods 39 - trods manglende søvn efter at have kørt studenterkørsel dagen og natten forinden -var det lidt trist. Saud Munir lavede også 39, men not out, men han brugte 82 bolde til det og prikker prægede den første halvdel af hans gærdeindsats. Tredjebedst var såmænd Abdullah Mahmood med 20 – der er pludselig blevet lidt af en gærdespiller ud af ham. Vi var igen nærmest hjælpeløse overfor spinneren Bashir Shah, der kastede 10 overe og tog 2 for 8
Sådan så det ud, da Bashir Shah, KB kastede. Blok, blok, blok
Ehsan Karimi stokkes ud
188 kunne det blive til. KB passerede for 7 gærder med god afstand til de 50 overe. Vi har dog også vores Bashir Shah i Ehsan Karimi, der på sine 10 overe tog 3 gærder for 15, det er flot af en junior, Saud Munir 2 for 38.
Mads Henriksen får KB's Zameer Khan til at levere en kant
Saud Munir får gevinst
I august spilles slutspillet om det danske mesterskab. Den øverste pulje består af Skanderborg, KB, Svanholm og Ishøj, der endte i nævnte rækkefølge. Programmet kommer først midt juli.
Også defensive andetholds spillere.
Det var en sovepille at overvære især starten af vores andetholds gærdespil mod Ishøj II. Der skete bare næsten ingenting. I 11. over ved 27 gik Hashim Rasul, han prøvede da lidt og endte med 18, han var såmænd trejebedste. Said Alam brugte 79 bolde til 40, mens Toby Adams toppede i brug af bolde pr point ved at score 27 på 70 bolde.
Fra andetholdskampen Said Alam angriber
Hvis Zeshan Khan havde flyttet benene fremad i stedet for bagud havde han måske ramt :)
152 kunne det blive til. Ishøj blokkede -ligesom KB gjorde det dagen forinden - mod Ehsan Karimi (1 for 14 på 10), men ingen andre var rigtig farlige, Raja Khan skabte dog lidt håb ved at tage 2 gærder for 26, men Ishøj passerede på lidt over 40 overe for 4 gærder.
Andetholdet spiller en T 20 på lørdag mod AB. Førsteholdet har pause til weekenden d. 13.14 august